कश्मीर का भारत के साथ संबंध प्रागैतिहासिक है | तब से जब संसार बन ही रहा था | यह प्रथ्वी धीरे धीरे पानी में से निकल कर बाहर आ ही रही थी | हिमगिरि का वह उत्तंग शिखर कश्मीर का वह क्रम्सर नाग ही था, जहां मनु ने नाव बांधी | जिसे नौबंधन कहते हैं | वह खूंटी आज भी जस की तस है | जहां हर वर्ष हजारों लाखों यात्री जाया करते थे और गत वर्ष जब हिन्दुओं का एक जत्था जाने वाला था, तो उस समय के मुख्य मंत्री उमर अब्दुल्ला ने यात्रा की अनुमति रद्द कर दी | उसने यात्रा के आदेश को निरस्त किया तो जिहादियों ने मस्जिद की नींव रखकर वहां नमाज पढी | हम कश्मीरी हिन्दू हताश, निराश, लावारिस और परास्त कर दिए गए राजनीति के हाथों |